09/08/2013 | Administración LocalMunicipal
Noia
Secretaría
Aprobación definitiva do Regulamento de honras e distincións do Concello de Noia

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que o Regulamento de honras e distincións, aprobado inicialmente polo Pleno en sesión realizada o 31 de maio de 2013, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro deste regulamento que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. O vixente Regulamento para a Concesión de Honras e Distincións do Concello de Noia aprobouse en sesión ordinaria do Pleno da Corporación Municipal do día 19 de outubro de 1984 e, dende esa data, disciplinou a materia garantindo unha canle administrativa que permitiu a acción de distinguir a determinados cidadáns, cidadás ou colectivos e, en consecuencia, outorgarlles as honras que son inherentes a estas distincións. Transcorridos vinte e nove anos dende a súa entrada en vigor, o Concello de Noia de acordo co establecido nos artigos 189 e seguintes do Regulamento de Funcionamento e Réxime Xurídico das Entidades Locais aprobado por Real Decreto 2568/1986 de 28 de novembro, decide introducir modificacións, na forma e no fondo, coas seguintes propostas: • Incorporación do galardón: Premio Concello de Noia á Excelencia Empresarial. • Dito Premio foi aprobado polo Pleno da Corporación o 23 de xaneiro de 2013. • A Medalla de Noia, contemplada no Regulamento vixente, recoñecerase nas súas tres categorías de Ouro, Prata e Bronce. • Creación do Libro de Rexistro das Distincións. • Regular as honras fúnebres. • Limitación da proliferación do número de títulos por distincións que poidan menoscabarao seu prestixio e que afectan a: Medalla de Noia, título de Alcalde ou Alcaldesa honoraria e de Concelleiro ou Concelleira Honoraria e a títulos de Filla ou Fillo Predilecto e Filla ou Fillo Adoptivo. Este regulamento estrutúrase en nove capítulos: o primeiro trata sobre as Distincións en xeral; o segundo, sobre o título de Fillo ou Filla Predilecta e de Fillo ou Filla Adoptiva; o terceiro, sobre o nomeamento de Alcalde ou Alcaldesa honoraria e de Concelleiro ou Concelleira Honoraria; o cuarto, sobre a Medalla de Noia nas súas tres categorías; o quinto sobre o nomeamento do Cronista Oficial da Vila; o sexto, sobre o Premio Concello de Noia á Excelencia Empresarial; o sétimo, sobre o Procedemento a seguir para a concesión das Distincións honoríficas; o oitavo, sobre o Libro de Rexistro das Distincións e Concesións e o capítulo noveno que trata sobre o loito oficial. O presente Regulamento determina as honras e distincións que o Concello de Noia pode conceder así como regula o procedemento para outorgar ditas concesións. O valor especial destes recoñecementos, baséase en criterios de prudencia e ponderación polo que se esixe o maior consenso posible e a unanimidade social na súa proposta e concesión.1.-As Distincións honoríficas que o Concello poderá conferir para premiar especiais merecementos, beneficios ou servizos prestados ao Concello serán os seguintes: - Título de Fillo ou Filla Predilecta de Noia - Título de Fillo ou Filla Adoptiva de Noia - Título de Alcalde ou Alcaldesa Honoraria e de Concelleiro ou Concelleira Honoraria - Medalla de Noia nas súas tres categorías de Ouro, Prata e Bronce. - Título de Cronista Oficial da Vila - Premio Concello de Noia á Excelencia Empresarial As honras e distincións fixadas no presente regulamento teñen carácter exclusivamente honorífico, sen que poidan outorgar ningún dereito económico nin administrativo. Coa única excepción do Xefe do Estado, as nomeadas distincións e honras non poderán ser outorgadas a persoas que desempeñan altos cargos na Administración do Estado ou da Comunidade Autónoma en canto subsistan estes motivos. O Concello poderá privar das distincións que son obxecto deste regulamento, coa conseguinte cancelación do asento no libro-rexistro, a quen incorra en faltas ou delitos que o fagan desmerecer do honor concedido. A revogación será acordada polo mesmo órgano que outorgou a distinción, coa tramitación previa do correspondente expediente administrativo.1.- Os títulos de Fillo ou Filla Predilecta e de Fillo ou Filla Adoptiva constitúen a primeira e maior distinción que o Concello de Noia pode outorgar e, por tanto, haberá de observarse na súa concesión o máximo rigor e maior restrición posible.2.-Ambos títulos deben ser considerados de igual xerarquía, da mesma honra e distinción.3.- O título de Fillo ou Filla Predilecta de Noia ten por obxecto distinguir ás persoas que naceran na Vila ou no termo municipal e destaquen de forma relevante polas súas calidades ou méritos persoais ou por servizos prestados en beneficio ou honra do municipio acadando consideración indiscutíbel no concepto público.4.- O título de Fillo ou Filla Adoptiva de Noia poderá conferirse a favor da persoa que, sen nacer en Noia, e calquera que sexa a súa natureza de orixe, reúna os méritos e circunstancias enumeradas anteriormente.5.- Tanto o título de Fillo ou Filla Predilecta e de Fillo ou Filla Adoptiva poderá ser concedido como póstumo homenaxe ao pasamento de personalidades nas que concorreron os méritos citados.1.- As persoas galardoadas serán distinguidas cun diploma e unha insignia de solapa no que figurará o escudo do Concello e a lenda que corresponda á Distinción: Fillo ou Filla Predilecta e de Fillo ou Filla Adoptiva. O diploma conterá de maneira sucinta os merecementos que xustifican a concesión así como a data da mesma.1.-Os títulos concederanse por Acordo do Plenario do Concello e terán carácter vitalicio.2.- Non poderán outorgarse novos títulos mentres vivan catro personalidades, por cada unha destas dúas distincións, que ostenten o título respectivo.3.- Unha vez aprobada a concesión, a Corporación acordará a data para facer entrega, en acto solemne, do diploma e da insignia que acredite a distinción outorgada.4.- As persoas a quen se concedan os títulos de Fillo ou Filla Predilecta e de Fillo ou Filla Adoptiva do Noia teñen dereito a acompañar á Corporación Municipal en certos actos e solemnidades aos que aquela acuda, ocupando o lugar que para tal efecto se sinale. O nomeamento de Alcalde ou Alcaldesa Honoraria e de Concelleiro ou Concelleira Honoraria do Concello de Noia outorgarase a personalidades nacionais ou estranxeiras, como mostra da alta consideración que lle merece ou en reciprocidade a outras análogas distincións de que foran obxecto a Corporación ou as autoridades municipais da Vila. As persoas galardoadas serán distinguidas cun diploma e unha insignia de solapa na que figurará o escudo do Concello e a lenda que corresponda á Distinción: Alcalde ou Alcaldesa Honoraria ou, se é o caso, Concellerio ou Concelleira Honoraria. O diploma conterá de maneira sucinta os merecementos que xustifican a concesión así como a data da mesma.1.- No outorgamento destes títulos haberá de observarse unha gran “parsimonia” e o Concello non poderá facer novas designacións, de Alcalde ou Alcaldesa Honoraria e de Concelleiro ou Concelleira Honoraria, mentres vivan dúas persoas que ostenten o primeiro dos indicados títulos e catro que foran honrados co segundo.2.-- Os nomeamentos de ambos títulos poderán facerse con carácter honorario-vitalicio, ou por prazo limitado, circunscrito soamente ao período que corresponda ó cargo que ocupe o designado, cando a designación sexa acordada expresamente en atención de dito cargo.3.- Os designados carecerán de facultades para intervir no goberno administrativo de Concello de Noia, pero o Alcalde efectivo ou o Concello poderán encomendarlle funcións representativas cando teñan que exercerse fóra da demarcación territorial da Vila.1.-A Medalla de Noia, nas súas tres categorías, son un recoñecemento público que premia de forma extraordinaria o mérito cultural, científico, cívico ou deportivo das persoas, colectivos ou entidades que traballaron a favor do municipio no ámbito correspondente.2.- Categorías 2.1.- A Medalla de Noia se recoñece nas súas tres categorías: Ouro, Prata e Bronce.2.2-Para determinar cada caso a procedencia da concesión e a categoría da medalla a outorgar terase en conta a índole dos méritos e servizos, a transcendencia do labor realizado en beneficio ou honra da cidade e as particulares circunstancias da persoa ou persoas propostas para o galardón prevalecendo sempre a calidade dos merecementos sobre o número dos mesmos.1. Medalla: No anverso representarase o escudo da vila e respectarase a filacteria que bordea o escudo coa súa lenda. No reverso gravarase o nome da persoa ou entidade á que se lle concede tal distinción así como a data da súa concesión. As persoas ou entidades galardoadas serán distinguidas cun diploma que conterá de maneira sucinta os merecementos que xustifican a concesión e a inscrición Medalla de Noia así como o escudo de Noia e a data do acordo da concesión. Todas as medallas terán o mesmo formato diferenciándose polo metal no que sexan fabricadas 1- O número máximo de medallas que se poden conceder por ano natural será: Medalla de Ouro: 1 Medalla de Prata: 3 Medalla de Bronce: 6 Non se outorgarán máis de 5 medallas de ouro, 10 de prata e 15 de bronce mentres vivan os persoeiros que as reciban. As medallas entregadas a entidades, asociacións e colectivos non se terán en conta á hora de computar o número de outorgamentos.2-. Este galardón poderase outorgar a título póstumo sempre que non transcorra máis dun ano desde o paramento da persoa. As concedidas a título póstumo non computarán.3.- O outorgamento desta concesión quedará refrendado polo acto de entrega dos correspondentes diplomas e a medalla de solapa que o Concello impoñerá no acto solemne, na forma e na data que o Concello dispoña.4- Para a concesión a favor de empregados municipais da Medalla de Noia, será requisito indispensable que a proposta parta da Alcaldía Presidencia e, na súa tramitación observaranse, ademais das normas que estabelece o presente regulamento, as que particularmente sinalan a lexislación vixente en materia de funcionarios.1.- Poderá recaer o nomeamento de Cronista Oficial da Vila en toda persoa física, nacional ou estranxeira, que fora distinguido notoriamente no ámbito da investigación filolóxica e, particularmente, na investigación das costumes, tradicións e feitos históricos da Vila de Noia. Será mérito relevante o editar algunha publicación sobre algún dos temas citados anteriormente.2.-.- Unicamente poderá existir un único nomeamento de Cronista Oficial da Vila. O seu nomeamento será vitalicio, salvo que no acordo de concesión especifíquese o seu carácter temporal. O Cronista Oficial da Vila estará obrigado a levar un libro, onde se recollerán os feitos transcendentais do pobo de Noia, no ámbito cultural, social, político, económico, etc.3.- Carácter honorífico O título é puramente honorífico e non leva aparellado o percibir retribución económica algunha, salvo o dereito ao reintegro dos gastos que se vexa obrigado a efectuar. O nomeamento do Cronista Oficial da Vila acreditarase cun diploma que conterá de maneira sucinta os merecementos que xustifican a concesión e a inscrición Cronista Oficial da Vila así como o escudo de Noia e a data do acordo da concesión. A corporación poderá, igualmente, impoñer ao galardoado, unha insignia de solapa. O outorgamento desta concesión quedará refrendado polo acto de entrega do correspondente diploma. A Corporación poderá, igualmente, impoñer ao galardoado unha insignia de solapa co escudo do Concello no acto solemne, na forma que o Concello dispoña.1.-O Premio Concello de Noia á Excelencia Empresarial ten por obxecto recoñecer o mérito, o esforzo e o prestixio dos empresarios ou empresarias que vinculados a Noia conseguiron converterse nun referente como modelo de xestión empresarial e polos seus logros profesionais.2. O premio vai contribuír, por unha parte, ao recoñecemento e promoción dos valores de excelencia, calidade e innovación como factores de competitividade empresarial e, pola outra, premiar a traxectoria profesional.3-Convocarase cada dous anos.4.- O premio é de carácter honorífico polo que non comportará dotación económica algunha ao tratarse dun premio honorífico. O galardón consistirá nun trofeo conmemorativo que representará unha Lauda gremial cunha placa na que se gravará a dedicatoria da concesión e a data de acordo. A distinción será obxecto dun acto solemne de entrega na forma que o Concello dispoña. Artigo 21º.- Para a concesión de calquera dos honores ou distincións, que son obxecto deste regulamento, será indispensábel a instrución do oportuno expediente para que a determinación dos méritos ou circunstancias que aconsellen ou xustifiquen o seu nomeamento.1.- Será preciso a adopción de acordo plenario por maioría absoluta, salvo que por motivos de urxencia ou necesidade, non sexa posíbel a adopción de acordo municipal previo, en tal caso darase coñecemento a este Órgano Municipal para que ratifique ou non dita concesión.2.- O expediente iniciarase por Decreto de Alcaldía, acordo de Xunta de Goberno Local ou de Pleno, ben por propia iniciativa, ou a requirimento dunha terceira parte dos membros que integran a Corporación Municipal, ou a petición razoada de colectivos, Centros de carácter Social, Cultural, Políticos, etc., e asociacións de recoñecido prestixio e solvencia. Na mesma resolución o acordo polo que se inicie o expediente, designarase Xuíz Instrutor de entre os Concelleiros que formen a Corporación.3.- O Xuíz Instrutor do expediente practicará cantas dilixencias estime necesarias para a máis depurada e completa investigación dos méritos do proposto, tomando ou recibindo declaración a cantas persoas ou entidades poidan subministrar informes, e facendo constar todas as declaracións ou pesquisas, datos, referencias antecedentes, etc., que se consideren necesarios, tanto de carácter favorable como adverso á proposta inicial.4.- Terminada a función informativa que haberá de realizarse durante un período de información que non exceda de un mes o Xuíz Instrutor, como resultado das dilixencias practicadas, formulará a súa proposta, que deberá conter un ‘’currículum’’ de méritos, darase conta á Xunta de Voceiros e, posteriormente, someterase a informe da Comisión de Cultura. A continuación elevarase todo o actuado ao Pleno da Corporación. Para calquera caso de concesión de títulos que establece este regulamento é necesario a adopción de acordo plenario por maioría absoluta. Artigo 22º.- Un extracto dos acordos da Corporación outorgando calquera das honras citadas deberá inscribirse nun Libro de Rexistro que estará a cargo do titular da Secretaría Xeral do Concello. O libro estará dividido en seccións, unha por cada recompensa honorífica. Artigo 23º.- En cada unha das seccións anteriores inscribiranse, por orde cronolóxica de concesión, os nomes e circunstancias persoais de cada un dos favorecidos, a relación de méritos que motivaron a concesión, a data desta e, no seu caso, a do seu pasamento.1.- Declaración de Loito oficial na Localidade: O Concello poderá declarar loito oficial no termo municipal durante un máximo de tres (3) días, nos supostos do pasamento de persoas relevantes para a localidade ou de sinistros dos que deriven consecuencias graves para o municipio, así como por outros feitos cuxa gravidade xustifique dita declaración. No caso de urxencia a declaración de loito oficial poderá efectuarse por Decreto de Alcaldía ou, no seu caso, polo Pleno da Corporación. No Decreto ou no Pleno da Corporación determinaranse todas e cada unha das accións a desenvolver en sinal de condolencias polo loito declarado e, entre outras, poden ser: - Declarar loito oficial no municipio de Noia de un a tres días segundo a transcendencia. - Suspender todos os actos públicos oficiais organizados polo Concello. - No caso de contar con bandeira municipal procederase, para as bandeiras do exterior dos edificios municipais, arrialas a media hasta e retirar, ao tratarse de loito oficial local, as bandeiras nacionais e autonómicas. Nas bandeiras municipais do interior dos edificios municipais prenderase un crespón negro.2.-Declaración de loito oficial no ámbito estatal ou autonómico: No caso de que a declaración de Loito Oficial veña acordada por outras institucións ou Administracións Públicas de ámbito comunitario, estatal ou autonómico estarase ao preceptuado polo correspondente acordo ou resolución. En todo caso todas as bandeiras dos edificios municipais ondearán a media hasta tras coñecerse a declaración de loito oficial no ámbito estatal ou autonómico. No caso do pasamento dalgún membro da Corporación municipal procederase, previa reunión dos membros corporativos, a realizar, entre outras, as seguintes accións:.- Declaración institucional de condolencias.- Entrega de homenaxe floral.- Presencia institucional nos actos fúnebres.- Calquera outra que incidan en significar e difundir o pesar da Administración tales como a suspensión dos actos públicos oficiais. Todos os ex membros corporativos teñen dereito ao recoñecemento correspondente ao cargo que ostentaron dignamente no seu día. No caso do pasamento dos ex membros as accións, entre outras, a realizar son, sempre e cando se conte co consentimento dos familiares:.- Declaración institucional de condolencias.-Envío de comunicación escrita á familia.- Entrega de homenaxe floral.-Presencia institucional nos actos fúnebres Todas aquelas distincións e honras que fosen outorgadas de acordo co Regulamento para a Concesión de Honras e Distincións do Concello de Noia do ano 1984, seguirán vixentes en tanto pervivan os seus titulares, salvo procedemento de revogación xustificado que se levará a cabo de acordo previsto no presente Regulamento. Coa entrada en vigor do presente Regulamento, queda derrogado o Regulamento para a Concesión de Honras e Distincións do Concello de Noia aprobado en sesión plenaria ordinaria celebrada o día 19 de outubro de 1984. O presente regulamento entrará en vigor de acordo co establecido con carácter xeral para entrada en vigor de Ordenanzas e regulamentos non fiscais da Administración Local previsto no art.70.2 da Lei 7/1982, de 2 de abril, reguladora das Bases do réxime local. Noia, 31 de xullo de 2013 O alcalde, Asdo. Rafael García Guerrero.